als_Latn dik_Latn sag_Latn
Psg është ndalur në një barazim spektakolar 2 me 2 nga Caen në Parc de Prins në javën e 25 të kampionatit francez në një ndeshje me emocione të mëdha. Skuadra parisiene humbi një shans të artë për të marrë përkohësisht vendin e parë në klasifikim edhe pse ishte në avantazh të dy golave deri në minutën e 89. Në fakt ekipi i Loren Blank bëri një ndeshje shumë të mirë në pjesën ë parë duke kaluar fillimisht në avantazh me një gol tipik të Ibrahimovic që në minutën e 1. Për t’i dhënë më shumë siguri lojës së vendasve mendoi Laveci në minutën e 40 që finalizoi një aksion perfekt të vendasve. Në pjesën ë dytë tekniku Blank bëri zëvendësime të shpejta për të mos ngarkuar shumë fizikisht disa lojtarë, por skuadra u godit nga dy dëmtime të Orie dhe Lukas që e lanë ekipin me 9 lojtarë në minutën e 80. Miqtë e Kae përfituan dhe shkurtuan diferencat në minutën e 89 me anë të Sala. Por befasia më e madhe erdhi në minutën e 92 kur Bazile beri të heshte tifozët në Park de Prins. Parisienët pas këtij rezultati ndajnë vendin e dytë me Marsejën në kuotën e 49 pikëve , një më pak sesa kryesuesit e Lion që luajnë këtë të diele në transferte me Lorient. Kjo sfide u transmetua ne platformën tring.
als_Latn